นายกรัฐมนตรี เตือนประชาชน อย่าซื้อสลากกินแบ่งรัฐบาลแบบรวมชุด แก้ปัญหาราคาแพง
พลเอก ประยุทธ์? จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงปัญหาสลากกินแบ่งรัฐบาลมีราคาแพงว่า หากพิจารณาตั้งแต่ต้นทางพบว่ากองสลากมีการจัดสรรโควตากระจายไปหลายจังหวัด ซึ่งมีราคาต่ำกว่า 80 บาท เพื่อให้ผู้ค้ามีกำไร แต่ปัญหาคือระหว่างทางมีกระบวนการนำสลากกินแบ่งรัฐบาลไปรวมชุดขาย ซึ่งประชาชนก็ให้การสนับสนุนซื้อสลากแบบชุด จึงกลายเป็นแหล่งผลประโยชน์ของผู้ค้า ดังนั้นต้องไปตรวจสอบตรงนั้นอีกครั้งว่าไปเพิ่มราคากันได้อย่างไร พร้อมยอมรับว่ามีหลายคนเสนอให้รัฐบาลออกสลากฯแบบชุด แต่ไม่สามารถเป็นไปได้ เบื้องต้นขอความร่วมมือผู้ซื้อไม่สนับสนุนการซื้อสลากฯแบบรวมชุด เพราะเมื่อมีความต้องการ ก็จะมีกลุ่มหามาจำหน่ายเรื่อยไปส่วนจะแก้ปัญหาราคาสลากฯให้เกิดความยั่งยืนได้อย่างไร เพราะก่อนหน้านี้นายกรัฐมนตรีตั้งใจให้ราคาอยู่ที่ 80 บาท นายกรัฐมนตรี กล่าวย้ำว่า หากซื้อที่หน้ากองสลากราคาจะอยู่ที่ 80 บาท ซึ่งเป็นราคามาตรฐานทั่วประเทศ แต่ก็ต้องไปตรวจสอบกระบวนการรวมสลากฯชุดให้ได้